google/wiki40b huggingface dataset:
ŠEVT

Dejiny

Spoločnosť vznikla v roku 1954 ako Štátne a evidenčné vydavateľstvo tlačív š. p., ktorého úlohou bolo zjednotenie sústavy úradných a hospodárskych tlačív. V roku 1992 bol podnik transformovaný na akciovú spoločnosť a v roku 1995 napokon sprivatizovaný. Došlo k zmene organizačnej štruktúry firmy. Podľa niektorých informácii bola privatizácia netransparentná a firmu získali osoby blízke Irene Jenčovej, ktorá mala kontakty na prezidenta Fondu národného majetku Štefana Gavorníka. Nový majiteľ údajne spoločnosť získal za 9,36 % jej účtovnej hodnoty.
V roku 1999 spoločnosť obdržala Cenu Slovenskej republiky za kvalitu. Od roku 2005 začala spoločnosť rozvoj obchodnej siete špecializovaných papiernictiev v novom obchodnom formáte Office1Ševt. Spoločnosť v spolupráci s Ministerstvom školstva a v roku 2011 spustila projekty eTlačivá a eŠkola zamerané na elektronizáciu tlačív, inteligentné vypĺňanie a elektronickej školskej agendy. V nasledujúcom období rozšírila svoje aktivity v sektore nízkonákladovej tlače. V roku 2013 boli spustené elektronické obchody pre firmy a širšiu verejnosť ponúkajúce sortiment firmy.
La Chapelle-en-Vercors (obec)

Poloha

Obec má rozlohu 45,27 km². Najvyšší bod je položený 1 524 m n. m. a najnižší bod 600 m n. m.

Obyvateľstvo

Počet obyvateľov obce je 676 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Colombiès

Poloha

Obec má rozlohu 55,23 km². Najvyšší bod je položený 751 m n. m. a najnižší bod 390 m n. m.

Obyvateľstvo

Počet obyvateľov obce je 960 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Speed metal

História

Speed metal bol za samostatný podžáner bol uznaný až v 80. rokoch 20. storočia. Prvé skladby, ktoré by sa dali k tomuto štýlu zaradiť vznikali ale už v prvej polovici 70. rokov. Bola to napríklad skladba „Stone Cold Crazy“ od skupiny Queen z roku 1972, ktorá bol vydaná na ich treťom albume Sheer Heart Attack (1974), alebo skladba „Highway Star“ z albumu Machine Head od hardrockovej formácie Deep Purple z roku 1972.
Skladba „Highway Star“ je oficiálne považovaná za prvé speedmetalové dielo. Bola prvou, ktorá do heavy metalu priniesla na tú dobu extrémne rýchle gitarové riffy, zložené gitarové sóla, ktoré boli inšpirované progresívnym rockom, silne ovplyvneným klasickou hudbou.
Náznaky charakteristických rysov tohto žánru môžeme nájsť aj v skladbe „Paranoid“ z rovnomenného albumu Black Sabbath z roku 1970 ako aj v niektorých ďalších dielach od skupiny Deep Purple, ako boli skladby „Speed King“ z albumu Deep Purple in Rock z roku 1970 a „Fireball“ z albumu Fireball z roku 1971. Pred rokom 1980 môžeme speedmetalové prvky nájsť aj v skladbách skupiny Judas Priest, napríklad v skladbe „Exciter“ z albumu Stained Class z roku 1978. Typickými priekopníkmi tohto žánru boli aj Motörhead, či Iron Maiden (skladby „Aces High“, či „Invaders“).
Niektoré skupiny, ktoré sú dnes skôr významnými predstaviteľmi trashmetalového žánru majú svoje korene v speedmetalovej hudobnej tvorbe. Sú to príklady debutových albumov ako sú Show No Mercy od skupiny Slayer, debut Kill ’Em All od Metallicy, prvý album Anthraxu, Fistful of Metal, debut skupiny Megadeth Killing Is My Business... And Business Is Good! a mnoho ďalších obsahuje prvky speed metalu (inšpirované novou vlnou britského heavy metalu) kombinované s thrashmetalovými riffmi.
Nemecká heavymetalová skupina Accept do svojho „zvuku“ tiež dodala niekoľko speedmetalových znakov, napríklad v skladbe „Fast As A Shark“ z albumu Restless and Wild z roku 1982. Skupina Accept ovplyvnila mnoho nemeckých heavymetalových kapiel ako sú Helloween, Running Wild, Grave Digger, Rage a pod.Helloween bola asi prvou speedmetalovou skupinou. Po odchode speváka a gitaristu Kaia Hansena vznikla ďalšia formácia s názvom Gamma Ray. Samostatnou kapitolou je kapela Blind Guardian, ktorej prvý album vyšiel v roku 1988. Na začiatku hrala speed metal podobný štýlu Helloween, ale postupne si vytvorila svoj vlastný hudobný prejav, pre ktorý je označenie speed, či power metal príliš úzke. V 90.rokoch začala hrať speed/power metal nemecká skupina Grave Digger, ktorá do tej doby hrala britský heavy metal.
V Spojených štátoch sú za miestnych zakladateľov speed metalu považované skupiny Savatage, Queensryche a Manowar.
V posledných rokoch je veľmi silná i fínska speedmetalová scéna, ktorej zástupcami sú Stratovarius, Sarasvatï či Sonata Arctica, ale aj atmosféricky ladený Nightwish.
Féniers

Poloha

Obec má rozlohu 14,33 km². Najvyšší bod je položený 922 m n. m. a najnižší bod 772 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Extraliga hádzanárok 1994/95

Systém súťaže

Systém súťaže bol rovnaký ako v minulej sezóne. Hrala sa základná časť, ktorá pozostávala z 18 kôl. Každý s každým sa stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 6. miesto a do skupiny o 7. až 10. miesto. V nich odohrali zápasy s každým družstvom raz doma a raz vonku. Víťaz skupiny o prvú šestku sa stal majstrom Slovenska. Zo súťaže nevypadlo žiadne družstvo, nakoľko sa v nasledujúcej sezóne zvýšil počet účastníkov o 2 tímy z nižšej ligy.
Seina v Paríži

Štatistika

Seina preteká Parížom v dĺžke 12,780 km. Najplytkejšia je pri moste National (3,40 m) a najhlbšia pri moste Mirabeau (5,70 m). Najširšie koryto má neďaleko mosta Grenelle (200 m) a najužšia časť je len 30 m na Quai de Montebello. Priemerný prietok je 273 m³/s, najvyšší prietok býva vo februári (550 m³/s), najnižší v auguste (100 m³/s). Rýchlosť toku je zhruba 2 km/h. Teplota vody sa pohybuje od 5,3 °C po 24,6 °C, priemer je 14,1 °C.

Dejiny

Prítomnosť ľudí na brehoch Seiny je doložená z obdobia neolitu, keď boli v roku 1990 vo štvrti Bercy nájdené zvyšky lodi a ďalších objektov. Najstaršia dochovaná pamiatka z Paríža, Pilier des Nautes (Stĺp prevozníkov), uložený v Národnom múzeu stredoveku dokladá, že plavba na Seine bola významná už v prvých rokoch rímskej nadvlády. V tejto dobe tiež vznikol pravdepodobne prvý most v Paríži, Petit-Pont, postavený na jednom z najužších miest Seiny, neskôr zničený a obnovený na rovnakom mieste. Od polovice 9. storočia trpel Paríž nájazdmi Normanov, ktorí sa k mestu plavili na lodiach po Seine. Prvýkrát sa objavili v marci 845 a odišli až po zaplatení výkupného 7 000 libier striebra. Ďalšie útoky nasledovali do konca 9. storočia. V roku 1170 udelil Ľudovít VII. cechu obchodníkov monopol na obchod na Seine. 9. augusta 1803 testoval Robert Fulton na Seine svoj parník.
William Holman Hunt

Život a dielo

Už vo veľmi mladom veku začal pracovať ako úradník, ale v roku 1844 bol prijatý na Kráľovskú akadémiu, kde sa stretol s Dantom Rossettim a Johnom Millaisom. Roku 1848 spoločne založili spolok preraffaelitov. Inšpiráciu k svojim dielam hľadal, rovnako ako ostatný preraffaelisti, v umení stredovekých maliarov (tvoriacich pred Rafaelom Santim). Aby hlbšie spoznal renesančné umenie, odcestoval ho študovať do Florencie.
Huntova práca nebola vo svojej dobe spočiatku príliš úspešná, rovnako ako práca ostatných preraffaelitov vzbudzovala pobúrenie. Huntovým najväčším zdrojom inšpirácie bola Biblia a do mnohých obrazov vnášal duchovný pohľad. Po rozpade bratstva dokonca odcestoval čerpať inšpiráciu do Svätej zeme. Neskôr sa do Palestíny ešte vracal. Spoločne s duchovným významom vnáša do svojich diel aj morálne ideály. Pri tvorbe svojich diel sa tiež nechával inšpirovať literárnymi dielami – starými anglickými básňami, alebo Shakespearom.
Hunt mal veľký zmysel pre detail a väčšina jeho diel sa pýši sýtymi, jasnými farbami. Pre Huntove diela je typické, že majú symbolický význam.
Juhoázijské hry

Juhoázijské hry sú medzinárodné multišportové podujatie, usporadúvané každé 2 roky v Južnej Ázii, pod dohľadom Juhoázijského športového výboru (SASC) založeného v roku 1983. Účastnia sa ho športovci zo všetkých 8 krajín Južnej Ázie, ktoré sú členmi SASC. Zakaždým na nich zvíťazil ako najlepšia medailová krajina najväčší juhoázijský štát – India.

Dejiny

Prvé hry boli usporiadané v Káthmandu v roku 1984, vtedy pod názvom Hry juhoázijskej federácie. Zúčastnilo sa ich 7 štátov: Bangladéš, Bhután, India, Maldivy, Nepál, Pakistan a Srí Lanka, ktoré súťažili v piatich športoch: atletika, box, futbal, plávanie a vzpieranie. V roku 2004 na hrách debutoval aj posledný člen SASC – Afganistan. V roku 2008 sa mali uskutočniť v Dháke 11. hry, ale presunuli sa až na rok 2010.
Okrem klasických hier vytvoril SASC v roku 2011 ďalšie 2 regionálne hry: Juhoázijské zimné hry a Juhoázijské plážové hry.
Saint-Victor-de-Réno

Poloha

Obec má rozlohu 12,32 km². Najvyšší bod je položený 239 m n. m. a najnižší bod 136 m n. m.

Obyvateľstvo

Počet obyvateľov obce je 200 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-du-Bois

Poloha

Obec má rozlohu 16,53 km². Najvyšší bod je položený 185 m n. m. a najnižší bod 113 m n. m.

Obyvateľstvo

Počet obyvateľov obce je 885 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Séranon

Poloha

Obec má rozlohu 23,28 km². Najvyšší bod je položený 1 712 m n. m. a najnižší bod 1 018 m n. m.

Obyvateľstvo

Počet obyvateľov obce je 466 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faktorizácia

Faktorizácia alebo rozklad na činitele je v matematike a jej aplikáciách problém rozloženia čísla na súčin menších čísel, v najbežnejšej podobe je to rozklad celého čísla na súčin prvočísel. Napríklad číslo 15 je možné zapísať ako súčin 3 ⋅ 5. Všeobecnejšie je možné rozkladať aj iné algebrické objekty, napríklad polynóm druhého stupňa x² − 4 je možné vyjadriť ako súčin dvoch polynómov prvého stupňa (x − 2)(x + 2).
Rozklad celého čísla na prvočinetele je považovaný za veľmi ťažkú úlohu a na jej nezvládnutí pre veľké čísla sú založené niektoré kryptografické metódy, napríklad algoritmus RSA na šifrovanie s verejným kľúčom.
Terny-Sorny

Poloha

Terny-Sorny má rozlohu 7,07 km². Najvyšší bod je položený 163 m n. m. a najnižší bod 72 m n. m.

Obyvateľstvo

Terny-Sorny má 306 obyvateľov (2009).
Graf vývoja obyvateľstva:
Zdroje: INSEE
Saint-André-d’Allas

Poloha

Obec má rozlohu 28,77 km². Najvyšší bod je položený 287 m n. m. a najnižší bod 106 m n. m.

Obyvateľstvo

Počet obyvateľov obce je 810 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pranier

Pranier (z nem. Pranger) bolo miesto (najčastejšie kôl alebo stĺp – stĺp hanby) alebo zariadenie (najmä klietka – klietka hanby), ktoré fyzicky obmedzovalo pohyb odsúdeného, a na ktorom bol odsúdený na istý čas vystavený verejnej potupe.

Frazeologizmus

Z uvedeného pojmu sa v slovenčine vyvinul frazeologizmus postaviť / vystaviť [niekoho / niečo] na pranier, ktorý znamená niekoho alebo niečo verejne skritizovať, pokarhať či odsúdiť. Obdobný prenesený význam má slovo pranierovanie.
Longuefuye

Poloha

Obec má rozlohu 14,32 km². Najvyšší bod je položený 116 m n. m. a najnižší bod 52 m n. m.

Obyvateľstvo

Počet obyvateľov obce je 339 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Poľnohospodárske družstvo Vajnory

Poľnohospodárske družstvo Vajnory je poľnohospodárske družstvo, ktoré vzniklo v roku 1949 ako "Roľnícke družstvo Vajnory". Sídli na Hospodárskej ulici v Bratislave, mestská časť Vajnory. Je známe výrobou kvalitného vína, ktorá má v lokalite bývalej dediny s názvom "Vainam" dlhú tradíciu, prvý písomný záznam je z roku 1247.
V rámci výstavby diaľnice D4, ktorá bude súčasť obchvatu Bratislavy, začal v roku 2018 výrub časti vinohradov družstva.
Krásna Hôrka (Tvrdošín)

Krásna Hôrka je miestna časť Tvrdošína.

Poloha a prírodné pomery

Miestna časť ležiaca na juhozápadnom okraji Tvrdošína na pravom brehu rieky Orava. Geomorfologicky leží na okraji celku Oravská kotlina. Geologicky tvoria podložie hlavne celky bradlového pásma, v menšej miere na juhovýchode aj centrálnokarpatského paleogénu.

Dejiny

Pôvodne samostatná obec, známa od 15. storočia. Vznikla počas valašskej kolonizácie. V roku 1974 pripojená k mestu Tvrdošín.

Doprava

Cez Krásnu Hôrku prechádza Cesta I. triedy č. 59 a rovnako aj železničná trať č. 181 Kraľovany – Trstená. V obci je osobná železničná stanica.
Richard Pouš

2009 - dorastenec

Majster Slovenska dorastencov - 100m
Majster Slovenska dorastencov v hale - 60m
Willard Libby

Životopis

V rokoch 1927 až 1933 študoval chémiu na univerzite v Berkeley, dizertačnú prácu venoval rádioaktivite lantanoidov. Bezprostredne po skončení štúdia sa stal asistentom profesora. V 30-tych rokoch postavil prvý Geigerov-Müllerov počítač v USA. V roku 1934 vyvinul časticový detektor na meranie slabej rádioaktivity.
Na základe Guggenheimovho štipendia sa podieľal v rokoch 1941 až [1945] na Columbijskej univerzite na Projekte Manhattan. Pracoval v skupine H. C. Ureya, ktorá vďaka Libbyho vedomostiam lepšie pochopila koróziu a objavila materiály odolné voči nej.
Po vojne prijal pozvanie University of Chicago, kde prednášal do roku 1954. 6. decembra 1946 vyrobil atómové hodiny pracujúce na základe vlastnej oscilácie atómov cézia. Ako pionier rádiochémie a izotopového výskumu objavil v rokoch 1948 – 1950 uhlíkovú metódu na datovanie archeologických vzoriek obsahujúcich organické materiály a starých 500 – 50 000 rokov.
Nasledujúcich päť rokov bol ako prvý chemik členom Americkej komisie pre atómovú energiu. V roku 1959 sa vrátil na Kalifornskú univerzitu, kde pracoval až do svojho odchodu do dôchodku v roku 1976. Od roku 1962 tu viedol Inštitút geofyziky a vesmírnej fyziky.
Bol nositeľom mnohých cien a vyznamenaní, vrátane Nobelovej ceny v roku 1960 a Willard Gibbs Award v roku 1958.
Libby bol od roku 1940 do roku 1966 ženatý s Leonorou Hickeyovou, v roku 1945 sa im narodili dvojičky-dcéry. V roku 1966 sa stala jeho druhou manželkou fyzička Leona Woodsová.
Hébécourt (Somme)

Poloha

Obec má rozlohu 5,04 km². Najvyšší bod je položený 124 m n. m. a najnižší bod 65 m n. m.

Obyvateľstvo

Počet obyvateľov obce je 506 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prša

Polohopis

Obec leží v juhovýchodnej časti Lučenskej kotliny na pravobrežnej terase potoka Suchá.

Dejiny

V chotári obce bolo odkryté osídlenie z neskorej kamennej doby. Našlo sa aj žiarové pohrebisko pilínskej kultúry, ďalej žiarové hroby keltských bojovníkov, slovansko-avarské pohrebisko zo 7. – 8. storočia a staromaďarské pohrebisko. Prvá písomná zmienka o obci (Perzehaza) je z roku 1439. V 16. storočí sa členila na Hornú a Dolnú Pršu. V 1. polovici 17. storočia bola obec zničená a obnovená bola ako osada až v roku 1680. Od roku 1725 je obcou. Obyvateľstvo sa zaoberalo poľnohospodárstvom.
Florentin-la-Capelle

Poloha

Obec má rozlohu 36,8 km². Najvyšší bod je položený 803 m n. m. a najnižší bod 230 m n. m.

Obyvateľstvo

Počet obyvateľov obce je 327 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Achille Guénée

Životopis

Vyrastal v rodisku - v Chartres, kde sa už od mladosti zaujímal o hmyz, hlavne motýle. V tomto jeho koníčku ho podporoval hlavne François de Villiers (1790 - 1847). Potom začína v Paríži študovať právo. Po smrti svojho jediného syna sa presťahoval do Châteaudun pri Paríži, kde pôsobil až do svojej smrti. Počas obdobia Francúzsko-pruskej vojny v roku 1870 bol Châteaudun zničený požiarom, ale našťastie jeho zbierka hmyzu ostala nepoškodená.
Bol autor cca 63 publikácií o hmyze, z ktorých niektoré napísal spoločne s Philogène Duponchelom (1774 - 1846), ale i s inými zberateľmi, napr. s Jeanom Baptiste Alphonse Dechauffour de Boisduvalom. Zaoberal sa hlavne nočnými motýľmi z čeľade Noctuidae. Jeho práce o nočných motýľoch, hlavne múrach majú cca 1300 stránok.
V roku 1832 bol jedným zo zakladajúcich členov Francúzskej entomologickej spoločnosti (Société Entomologique de France]. V roku 1849 bol prezidentom tejto entomologickej spoločnosti a od roku 1874 bol jej čestným členom.
Colombé-la-Fosse

Poloha

Obec má rozlohu 9,31 km². Najvyšší bod je položený 343 m n. m. a najnižší bod 195 m n. m.

Obyvateľstvo

Počet obyvateľov obce je 215 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jávske more

Jávske more (indonézsky Laut Jawa) je veľké (310 000 km²), plytké more. Nachádza sa medzi indonézskymi ostrovmi Borneo na severe, Jáva na juhu, Sumatra a Celebes na západe. Ako morský rovný svah sa utvorilo na konci poslednej doby ľadovej.
Dôležitou ekonomickou aktivitou v Jávskom mori je rybárčenie. Nachádza sa tam asi 3 000 druhov morských živočíchov. Oblasť okolo mora je vyhľadávanou turistickou atrakciou. Potápanie sa ponúka šancu objavovať a fotografovať podvodné jaskyne, vraky, koraly, huby a ďalšie.
Bitka v Jávskom mori, ktorá sa odohrala 27. februára 1942, bola jedna z najväčších námorných bitiek druhej svetovej vojny. Námorné jednotky Holandska, Spojeného kráľovstva, Austrálie a USA boli takmer zničené, keď sa snažili brániť Jávu pred japonským útokom.
Pád meteoritu 15. februára 2013

Pád meteoritu 15. februára 2013 sa odohral na území Ruska, v okolí mesta Čeľabinsk. V jeho dôsledku sa zranilo vyše 1200 ľudí.  
15. februára 2013 o 9:13 jekaterinburského času (3:13 UTC) vstúpila do zemskej atmosféry nad južným Uralom planétka rýchlosťou asi 54 000 km/h (15 km/s) (teda zhruba 44-krát rýchlejšie ako zvuk), s odhadovanou hmotnosťou 10 000 ton a s priemerom asi 17 metrov, vďaka čomu bola zaradená medzi najvýraznejšie známe vstupy vesmírnych telies do zemskej atmosféry. Je dokonca možné, že ide o najväčšie teleso, ktoré vstúpilo do atmosféry Zeme od pádu tunguzského telesa (ktoré malo predpokladaný priemer asi 60 metrov). 
Prechod planétky atmosférou bol pozorovaný ako výrazný bolid zo Sverdľovskej oblasti, Ťumenskej oblasti, Orenburskej oblasti, ako aj z Baškirska a severu Kazachstanu. Najvýraznejšie sa však prejavil nad Čeľabinskou oblasťou, nad ktorou sa planétka vo výške medzi 30 až 50 kilometrami nad zemou rozpadla, pričom jej výbuch bol ekvivalentný výbuchu 500 kiloton TNT. Následná tlaková vlna vyrazila v Čeľabinsku a jeho okolí okná tisíckam budov, ktorých črepy zranili vyše 1200 ľudí. Vplyvom tlakovej vlny sa zrútila aj strecha a časť múru v miestnej zinkovni. Celkové škody na majetku prevýšili jednu miliardu rubľov. Zvyšky meteoru dopadli ako meteority najmenej na tri miesta, dve pri jazere Čebarkul a jedno pri meste Zlatoust. Jeden z fragmentov meteoritu prerazil zamrznutý povrch jazera Čebarkul a vytvoril tak v ľade kráter o priemere asi 6 metrov.
Udalosť je uvádzaná ako najvýraznejšia tohto typu od Tunguskej udalosti v roku 1908, ale na rozdiel od nej bola široko pozorovaná a zdokumentovaná. Je tiež prvým preukázaným prípadom v histórii, keď vplyvom pádu meteoritu došlo k zraneniu väčšieho počtu ľudí.
Durhamská katedrála

Dejiny

Roku 995 si skupina mníchov z Lindisfarne vybrala kopcovitý polostrov ako miesto stavby kostola kde pochovali pozostatky svätého Cuthberta (podľa legendy ich tam priviedla dojička, ktorej sa zatúlala krava a našla ju na tomto mieste odpočívať). Hlavným dôvodom výberu tohto miesta bola jeho poloha, ktorá umožňovala dobrú obranu proti útočníkom.
Pôvodne tu vznikla len prechodná drevená stavba slúžiaca na úschovu pozostatkov svätého Cuthberta. Tie boli neskôr premiestnené do masívnejšej, zrejme tiež drevenej stavby známej ako Biely kostol. Roku 998 bol tento kostol nahradený kamennou stavbou z ktorej bola nedostavaná v roku 1018 len západná veža. So vzrastajúcim kultom svätého Cuthbert sa Durham čoskoro stal pútnickým miestom. Jedným z prvých bol aj kráľ Knut Veľký, ktorý Durhamu udelil mnohé privilégiá a venoval rozsiahle pozemky.
Stavba prvej katedrály začala v roku 1093. Okrem iného je pozoruhodná rebrovaným stropom strechy hlavnej chrámovej lode, ktorej oblúky sú podopierané relatívne štíhlymi piliermi. Tieto prvky sú predchodcami gotickej architektúry, ktorá sa objavuje v severnom Francúzsku o niekoľko desaťročí neskôr. Inteligentné využitie lomených oblúkov a rebrovaného stropu umožnilo zastrešenie ďaleko štruktúrovanejšej plochy než u predchádzajúcich stavieb. Dnes je jediným kostolom v Anglicku zachovaným  v takmer nezmenenom normanskom slohu.
V roku 1175 bola vybudovaná Kaplnka Galilejská. V 12. storočí bola pristavaná aj Kaplnka Panny Márie, kde sú uschované pozostatky Beda Venerabilisa a biskupa Lengleyho, ktorého hrobka sa nachádza pri západnom vstupe do katedrály. V 13. storočí bola v západnom krídle postavená Kaplnka deviatich oltárov. Hlavná veža bola vybudovaná v roku 1262, ale bola zničená úderom blesku, takže tá súčasná pochádza z roku 1470.
Cluthbertova hrobka bola na príkaz Henricha VIII. v roku 1538 zničená a dochoval sa iba skromný kamenný podstavec. O dva roky neskôr, v roku 1540, bol benediktínsky kláštor zrušený a jeho posledná prior sa stal prvým dekanom katedrály.
V roku 1650 katedrálu použilo Cromwellovo vojsko ako väzenie pre škótskych zajatcov po bitke pri Dunbare 3. septembra 1650. Odhaduje sa, že tu zomrelo asi 3 000 väzňov, ktorí tu boli držaní v neľudských podmienkach, väčšinou bez jedla a vody.
Young Sheldon

Dej

Seriál je zasadený v rokoch 1989–90 a sleduje 9-ročného Sheldona Coopera ako navštevuje strednú školu vo fiktívnom meste Medford v Texase, kde sa snaží zapadnúť vo svete okolo neho, zatiaľ čo jeho rodina a priatelia sa musia vysporiadať s jeho výnimočnými intelektuálnymi schopnosťami a spoločenskými problémami.

4. séria

22. februára 2019 boli potvrdené ďalšie dve série, teda tretia a štvrtá.
Saint-Fargeau (obec)

Poloha

Obec má rozlohu 67,2 km². Najvyšší bod je položený 280 m n. m. a najnižší bod 182 m n. m.

Obyvateľstvo

Počet obyvateľov obce je 1 794 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Goyave

Polohopis

Goyave má rozlohu 59,91 km².

Obyvateľstvo

Goyave má 7829 obyvateľov (2009).
Graf vývoja obyvateľstva:
Zdroje: INSEE
Martin Dúbravka

Klub (MŠK Žilina)

Dúbravka hráva vo svojom tíme MŠK Žilina od roku 2008 teda od svojich 19. Hráva ako hlavný brankár a prebojoval sa s ním v roku 2010 do Ligy majstrov UEFA 2010/2011 po tom ako porazili AC Spartu Prahu súčtom výsledkov doma a vonku 3:0. Neskôr ho slovenský futbalový tréner Vladimír Weiss st. povolal do seniorskej reprezentácie.

Reprezentácia

V roku 2010 v kvalifikácia na Majstrovstvá Európy vo futbale 2012 v Poľsku a na Ukrajine sa prepracoval do seniorskej futbalovej reprezentácie ako tretí náhradný brankár po Jánovi Muchovi a Dušanovi Pernišovi, ktorý hrával v Škótskom prvoligovom Dundee United. Nakoniec sa dočkal až v roku 2014, kedy chytal prvý polčas proti Čiernej Hore. Nasledovali prípravné zápasy v roku 2016, respektíve 2017 proti Rakúsku a Švédsku na zimnom sústredení. Neskôr po zranení, dovtedy reprezentačnej jednotky Matúša Kozáčika, dostal Martin hneď 5 príležitostí v kvalifikácii na MS 2018 v Rusku. Vychytal víťazstvá proti Litve (2:1), Slovinsku (1:0) a Malte (3:0). Jeho zvyšné 2 excelentné výkony proti Anglicku a Škótsku bohužiaľ na výhru nestačili. V zápase proti Anglicku čelil hviezdam ako Harry Kane, Dele Alli alebo Marcus Rashford. Práve posledný menovaný strelil rozhodujúci druhý gól na 1:2. Zápas proti Škótsku bol poznačený červenou kartou, Martin predviedol v zápase niekoľko gólových zákrokov, avšak v 89.minúte ho prekonal nešťastným vlastným gólom Martin Škrtel
Kemerovo

História

Kemerovo je výsledkom zlúčenia viacerých ruských osád. V 17. storočí tu bola len zastávka Verchotomskij Ostrog na ceste k pevnosti v Tomsku. V roku 1701 tu vznikla prvá osada, Sčeglovo na ľavom brehu rieky. V roku 1859 tu už existovalo niekoľko dedín - (Jevsejevo, Krasnyj Jar, Davidovo a ďalšie) V roku 1721 tu bolo objavené čierne uhlie, ale prvé bane boli otvorené až na začiatku 20. storočia, v roku 1907; o niekoľko rokov neskôr tu vznikla aj chemická továreň. Vďaka výstavbe železnice došlo k prudkému rastu mesta (vtedy ešte Ščeglovo), získalo v roku 1918 status mesta. Súčasný názov má až od roku 1932.

Kultúra

V meste vznikla v roku 1974 popová skupina Lejsia, pesňa.

Priemysel

Vďaka ložiskám uhlia sa priemysel v meste a jeho okolí rýchlo rozvíjal. Boli vybudované chemické a strojárske závody; vďaka odbočke Transsibírskej magistrály sú napojené na západ európskeho Ruska. Po rozpade ZSSR niektoré z podnikov skrachovali a v Kemerove vzrástla nezamestnanosť.